CELEX: 32004D0513
Language: hu
Date: 2004-06-02 00:00:00
Title: 2004/513/EK:A Tanács határozata (2004. június 2.) a WHO Dohányzás-ellenőrzési Keretegyezményének elfogadásáról

15.6.2004   
            
            
               HU
            
            
               Az Európai Unió Hivatalos Lapja
            
            
               L 213/8
            
         A TANÁCS HATÁROZATA
   (2004. június 2.)
   a WHO Dohányzás-ellenőrzési Keretegyezményének elfogadásáról
   (2004/513/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95., 133. és 152. cikkére, a 300. cikk (2) bekezdése első albekezdésének első mondatával, illetve a 300. cikk (3) bekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A Bizottság a Közösség nevében és az Egészségügyi Világszervezet (WHO) égisze alatt tárgyalásokat folytatott a Dohányzás-ellenőrzési Keretegyezmény kidolgozásáról.
            
         
               (2)
            
            
               Ezen keretegyezmény 2003. június 16-án az Európai Közösség nevében aláírásra került, az utólagos megerősítés jogának fenntartása mellett, a Tanács által 2003. június 2-án elfogadott határozatnak megfelelően.
            
         
               (3)
            
            
               Ezen keretegyezményt jóvá kell hagyni.
            
         
               (4)
            
            
               A Közösség és tagállamai a keretegyezmény által szabályozott területeken hatáskörrel rendelkeznek. Ezért kívánatos, hogy a Közösség és a Közösség tagállamai mindannyian szerződő felekké váljanak a keretegyezményben meghatározott kötelességek együttes teljesítése és a megosztott hatáskörök eseteiben biztosított jogok együttes gyakorlása érdekében, biztosítva ezzel a keretegyezmény egységes alkalmazását,
            
         ELFOGADTA EZT A HATÁROZATOT:
   1. cikk
   A WHO Dohányzás-ellenőrzési Keretegyezménye a Közösség nevében ezennel jóváhagyásra kerül.
   A keretegyezmény szövege ezen határozat I. mellékletét képezi.
   2. cikk
   A Tanács elnöke jogosult kinevezni azt a személyt, aki az Európai Közösség részéről felhatalmazással rendelkezik a keretegyezmény 35. cikkében meghatározott jóváhagyó okmánynak a Közösség nevében – a Közösség a keretegyezményhez való kötöttségével kapcsolatos egyetértésének kifejezéseképpen – történő letétbe helyezésére, illetve az ezen határozat II. mellékletében foglalt nyilatkozat, valamint az ezen határozat III. mellékletében meghatározott értelmező nyilatkozat megtételére.
   
      Kelt Luxemburgban, 2004. június 2-án.
      
         
            a Tanács részéről
         
         
            az elnök
         
         M. MARTIN
      
   
   
      (1)  2004. április 21-én megfogalmazott állásfoglalás (a Hivatalos Lapban még nem publikált).
   I. MELLÉKLET
   
      A WHO Dohányzás-ellenőrzési Keretegyezménye
       (1)
   
   
      (1)  Az egyezmény szövege a hiteles nyelveken az Európai Unió Hivatalos Lapjának angol, francia és spanyol kiadásában jelenik meg.
   II. MELLÉKLET
   
      Az Európai Közösségnek a WHO Dohányzás-ellenőrzési Keretegyezménye 35. cikkének (3) bekezdése értelmében tett nyilatkozata
       (1)
   
   
      (1)  A nyilatkozat szövege a hiteles nyelveken e dokumentum angol, francia és spanyol kiadásában jelenik meg.
   III. MELLÉKLET
   A Közösség keretegyezményhez fűzendő értelmező nyilatkozata (1)
   
   
      (1)  A nyilatkozat szövege a hiteles nyelveken e dokumentum angol, francia és spanyol kiadásában jelenik meg.